पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश में मिर्जापुर में एक बड़ा हादसा होने से टल गया। यहां शादी में शामिल होने आए दो युवक रेनाल्ट कार में एसी चलाकर सो गए। लेकिन इसी बीच अचानक कार में आग लग गई। वह जलने लगी। कार में बाहर लगी आग का युवकों का पता ही नहीं चल पाया। लेकिन, आसपास के ग्रामीणों ने कार से धुआं उठता देख लिया। उनकी तत्परता से दोनों समय रहते कार से बाहर आ गए। बमुश्किल 5 से 7 मिनट में पूरी कार जलकर राख हो गई।
मामला चील्ह थाना क्षेत्र के चन्द्रकला बालिका इंटर कालेज के पास का है। बैरानी गांव का रहने वाला कपिल अपने साथी शैलेन्द्र के साथ कार में एसी चलाकर सो गया। दोनों शादी में शामिल होने के लिए मवैया गांव आए थे। बुधवार दोपहर में वह उसी के अंदर एसी चलाकर सो रहे थे, तभी यह हादसा हुआ।
कार का नंबर यूपी 65 ई ए 4009 था। कार में स्पार्किंग के कारण इंजन में आग लग गई। शुक्र था कि आग पर ग्रामीणों की नजर पड़ गई और दोनों युवकों की जान बच गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn